Kimə qalmış mal-pul, Süleymanamı!?
Pul, alır qanmazdan insaf-vicdanı,  
Kimindən satın alır, din-imanı.  

Vəsilə qurulur bir yol, mal-pulla,   
Nəfsi zay olanın, yoxdur dərmanı. 

Guya ən böyük günahkar mal-puldur, 
Aldadır pak nəfsi, körpə insanı. 

Unudub yaramaz pis keçmişini, 
Mala-pula satıb, bitmiş dövranı.  

Tora salıb cahil kəndi-kəndini, 
Oynayır mal pulla, yığır torbanı.  

Kimə qalmış mal-pul, Süleymanamı!? 
Gözlərə tor gəlib, görmür dumanı.  

Hökümətlər yaradıb nadanları!? 
Kim alıb, mala-pula görə canı!?  

Ayılmır Qafil, mal-pul olub zalım!? 
Bəs deyilmi, tökülən insan qanı!? 

Kimsəsizlər qalıb möhtac mal-pula, 
Gözü doymur acın, nəfsi-ilanı. 

Mal-pul azdırır nəfsi keyf-damağda, 
Hər gün çağırır Tanrı, duy azanı. 

Yazılıb, mala-pula olma həris, 
Oxu itirdiyin vicdan-Quranı. 

Rauf! Mala-pula etmə etibar! 
Unutma! Kimdir aləmin Sultanı!
Qəzəllər